**Team Plan**

**Η μέθοδος μέσω της οποίας αποφασίσαμε να οργανώσουμε το πρότζεκτ μας είναι η Scrum. Μέσω συχνών συναντήσεων (≈3 την βδομάδα), προσπαθούμε να υλοποιούμε κομμάτια στα οποία πρέπει να είναι παρόν όλη η ομάδα (όπως επιλογή Use cases) και συγχρόνως να παρουσιάζει ο καθένας στα υπόλοιπα μέλη της ομάδας την πρόοδό του και τις δυσκολίες που αντιμετωπίζει. Επίσης, μέσω της μεθόδου αυτής καταγράφουμε μετά από κάθε συνάντηση την πρόοδο του πρότζεκτ, διατυπώνουμε συνοπτικά τις κεντρικές αλλαγές που πραγματοποιήσαμε και βλέπουμε τα tasks του εκάστοτε sprint αν έχουν ολοκληρωθεί ή όχι. Όσον αφορά το Product Backlog, έχουμε τοποθετήσει τα οκτώ κεντρικά use case που θα υλοποιήσουμε μαζί με μια μικρή σύντομη επεξήγηση, καθώς και όλα τα τεχνικά κείμενα που μας έχουν ζητηθεί. Τα Sprint μας σκεφτήκαμε να είναι όσα και τα παραδοτέα και να κρατάνε περίπου 3-4 εβδομάδες το καθένα. Επειδή στο πρώτο παραδοτέο χρειάζεται να δώσουμε περισσότερο έμφαση στα τεχνικά κείμενα για να οργανώσουμε το πρότζεκτ, αποφασίσαμε στο Sprint Backlog να τοποθετήσουμε μόνο τα τεχνικά κείμενα και όταν φτάσουν σε ένα ικανοποιητικό επίπεδο που θα είναι έτοιμα και για το πρώτο παραδοτέο, να ξεκινήσει το δεύτερο sprint.**

**Τα τεχνικά κείμενα αποφασίσαμε να γραφτούν σε Word και ως αντικειμενοστραφείς γλώσσες θα χρησιμοποιήσουμε την Java και την Python. Την Java αποφασίσαμε να την χρησιμοποιήσουμε κυρίως για την υλοποίηση του GUI σε συνδυασμό με το πρόγραμμα NetBeans, ενώ την Python αποφασίσαμε να την εντάξουμε σε λειτουργίες όπου θα χρειαστεί να αναλύσουμε pdf αρχεία, να κάνουμε web scraping και να υλοποιήσουμε το σκάνερ. Επιπλέον, με την Java θα υλοποιηθούν μέθοδοι για πράξεις πάνω στα δεδομένα. Τέλος, να σημειωθεί ότι χρησιμοποιήθηκε πληθώρα προγραμμάτων όπως Figma, lucidapp, wireframepro για την υλοποίηση των Gantt και Pert διαγραμμάτων, των mockups, του Use-case diagram καθώς και την καταγραφή της πληροφορίας του Scrum μοντέλου.**